نو لکھ پیر سُریندی آں

سہرا

پوپا ٻہہ گھڑویندی آں میں تاں سوہݨی آس کریندی آں

وو کِھلدا آ ٻہہ سیجھ تے میں تاں نو لکھ پیر سُریندی آں

نو لکھ پیر سُریندی آں میں تاں ویرݨ کوں پرنیندی ااں

والیاں ٻہہ گھڑویندی آں میں تاں سوہݨی آس کریندی آں

وو کِھلدا آ ٻہہ سیج تے میں تاں نو لکھ پیر سُریندی آں

نو لکھ پیر سُریندی آں میں تاں ویرݨ کوں پرنیندی ااں

ٹِکا ٻہہ گھڑویندی آں تاں سوہݨی آں کریندی آں

وو کِھلدا آ ٻہہ سیج تے میں تاں نو لکھ پیر سُریندی آں

نو لکھ پیر سُریندی آں میں تاں ویرݨ کوں پرنیندی ااں

مُندری ٻہہ گھڑویندی آں تاں سوہݨی آں کریندی آں

وو کِھلدا آ ٻہہ سیج تے میں تاں نو لکھ پیر سُریندی آں

نو لکھ پیر سُریندی آں میں تاں ویرݨ کوں پرنیندی ااں

کڑیاں ٻہہ گھڑویندی آں تاں سوہݨی آں کریندی آں

وو کِھلدا آ ٻہہ سیج تے میں تاں نو لکھ پیر سُریندی آں

نو لکھ پیر سُریندی آں میں تاں ویرݨ کوں پرنیندی آں

 حوالہ 
سرائیکی سہرے ، مرتب: شائستہ ظہور ، چھاپہ خانہ : جھوک پرنٹرز، ملتان
ونکی:سہرا